b'\n_START_ARTICLE_\nNK BSK Bijelo Brdo\n_START_SECTION_\nPovijest\n_START_PARAGRAPH_\nNogometni klub BSK (Bjelobrdski sportski klub) osnovali su lokalni Srbi, 1935. godine, a najve\xc4\x87u ulogu u njegovom osnivanju imali su: Mi\xc5\xa1o Ostoji\xc4\x87, Radivoja Popovi\xc4\x87, Lazo Volarev, \xc5\xbdarko Vukovi\xc4\x87, \xc4\x90oko Petra\xc5\xa1evi\xc4\x87 i Ljubomir Milinkovi\xc4\x87. Prva nogometna lopta u selu je vi\xc4\x91ena 1928. godine, a u mjesto ju je donio Jovo Nik\xc5\xa1i\xc4\x87 \xe2\x80\x93 Dido._NEWLINE_Do Drugoga svjetskog rata NK BSK igra prijateljske utakmice s klubovima iz okolnih naselja, a 1943. godine cijeli sastav kluba odlazi u partizane, gdje ih ve\xc4\x87ina daje \xc5\xbeivot u borbi protiv fa\xc5\xa1izma._NEWLINE_Iako osnovan 1935. godine, klub je registriran tek 1953. godine, a prva slu\xc5\xbebena utakmica odigrana je 12. studenoga 1953. godine u Boboti, s doma\xc4\x87im Sremcem._NEWLINE_Najbolje rezultate NK BSK posti\xc5\xbee u razdoblju od 1957. do 1963. godine kada se natjecao u podsaveznom razredu. Trenuta\xc4\x8dno se natje\xc4\x8de u Drugoj HNL.'